Nier weggegooi | Die Vryburger
Dit maak nie sin nie. ‘n Mens kan ‘n mes, ‘n rol verbande of selfs ongebruikte spuitnaalde per ongeluk weggooi, maar die Netcare St. Augustine-hospitaal in Durban het ‘n man se nier per abuis weggegooi.
Die ergste van alles is dat hulle dit vir die pasiënt probeer wegsteek het.
Derrick Rodgers (56) is met nierkanker gediagnoseer wat chirurgies verwyder moes word.
Die besmette nier het egter nie by laboratorium uitgekom nie. Rodgers is ontsteld want die laboratorium se ontleding was bepalend vir sy behandeling.
Aanvanklik het nie die uroloog of die hospitaal sy versoeke om die resultate van die laboratoriumtoetse met hom bespreek nie.
Hulle het net vaagweg geantwoord dat hy niks het om hom oor te bekommer nie.
Eers toe hy sy prokureur op hulle gesit het, het die hospitaalbestuurder, dr. Augusta Dorning laat weet dat die histologiemonster per ongeluk na die operasie weggegooi is.
Sy het genoem dat stappe teen sekere personeellede geneem sal word en die hospitaal is baie ontevrede dat so-iets gebeur het.
2 thoughts on “Nier weggegooi”
Rens Roodt November 6, 2015 at 1:18 pm
dokters en hospitale gee niks meer om vir mense nie – iedere een is deesdae net n nommer om mee te maak wat hulle wil – wat het geword van menslikheid!
Braam November 6, 2015 at 4:00 pm
Dag Rens, of ons dit wil weet of nie: Die betrokke personeel is total onbevoeg (sommige) om die werk te doen. Heel moontlik het hulle nie eers geweet wat hulle weggooi nie. So miskien moet ons liewer kwaad wees vir die gemors wat hulle in sulke belangrike poste aanstel.